ธนาคารออมสิน แจ้งปิดให้บริการทุกสาขาทั่วประเทศอีก 1 วัน ในวันจันทร์ที่ 30 มีนาคมนี้ ลดความเสี่ยงการติดโรคโควิด -19
ธนาคารออมสิน แจ้งปิดให้บริการทุกสาขาทั่วประเทศอีก 1 วัน ในวันจันทร์ที่ 30 มีนาคมนี้ ลดความเสี่ยงการติดโรคโควิด -19นายชาติชาย พยุหนาวีชัย ผู้อำนวยการธนาคารออมสิน เปิดเผยว่า เพื่อลดความแออัดพื้นที่ในสาขาธนาคารออมสินทั่วประเทศ หลังเกิดความเข้าใจคลาดเคลื่อนในการลงทะเบียนขอรับเงินช่วยเหลือชดเชยรายได้ให้กับผู้ที่ได้รับผลกระทบจากการแพร่ระบาดของโรค COVID-19 จำนวน 5,000 บาทต่อเดือน โดยมีแต่ประชาชนมาใช้บริการสาขาของธนาคารออมสินเป็นจำนวนมาก ทำให้เกิดความสุ่มเสี่ยงต่อการแพร่ระบาดของ COVID-19 ธนาคารออมสินจึงประกาศปิดให้บริการสาขาทุกแห่งทั่วประเทศเพิ่มเติมอีก 1 วัน ในวันจันทร์ที่ 30 มีนาคม 2563 ทั้งนี้ ลูกค้าของธนาคารออมสินสามารถใช้บริการผ่าน Mobile Banking on MyMo ของธนาคารออมสิน และช่องทางอิเล็กทรอนิกส์อื่นๆ ของธนาคารฯ ได้ตลอด 24 ชั่วโมงอย่างไรก็ตาม ธนาคารออมสิน ย้ำว่า การลงทะเบียนเพื่อขอรับเงินช่วยเหลือมาตรการชดเชยรายได้ของผู้ที่ได้รับผลกระทบฯ จำนวน 5,000 บาท ที่เริ่มลงทะเบียนในวันที่ 28 มีนาคมนี้ ประชาชน สามารถลงทะเบียนออนไลน์ได้ที่บ้านโดยไม่มีกำหนดปิด ผ่านเว็บไซต์ www.เราไม่ทิ้งกัน.com และไม่ต้องเดินทางมาธนาคารเพื่อเปิดบัญชีใหม่ โดยใช้บัญชีธนาคารเดิมที่มีอยู่แล้วบัญชีใดก็ได้ และไม่ต้องมารับเงินที่ธนาคาร เพราะจะได้รับเงินโอนเข้าบัญชีพร้อมเพย์ หรือบัญชีที่ได้แจ้งในการลงทะเบียนไว้